**Protokol ponašanja članova kolektiva Gospodarske škole:**

1. Učenici i djelatnici ulaze u školu kroz definirani ulaz, prolaze kroz dezinfekcijsku barijeru te obvezno dezinficiraju ruke.
2. Svaka osoba koja ulazi ili izlazi iz škole mora se kretati prema unaprijed definiranom smjeru.
3. Učenici i djelatnici dužni su doma izmjeriti temperaturu, a iznimno će se temperatura mjeriti u školi.
4. Strane osobe koje ulaze u školu moraju se prethodno najaviti te će im se na ulazu mjeriti temperatura. Kontaktni podatci nalaze se na ulazu u školu.
5. Nakon dezinfekcije ruku učenici se kreću najkraćom rutom do svoje učionice. Učenici ne koriste garderobne ormariće, nemaju obvezu biti u papučama, a u školi borave u čistoj obući.
6. U školi se ne koristi zvono.
7. Nastava je organizirana u dvjema smjenama. Jutarnja smjena počinje u 7.20, a završava u 12.35. Popodnevna smjena počinje u 13.15, a završava u 18.30. Vrijeme između dviju smjena koristit će se za dezinfekciju škole.
8. Nastavni sat traje 40 minuta. Nastavnik tijekom blok-sata sam određuje odmor te dozvoljava učenicima izlaz iz učionice samo zbog fizioloških potreba.
9. Nakon posljednjeg sata dežurni su učenici dužni dezinficirati klupe i stolice pod nadzorom predmetnog nastavnika.
10. Učenici ne dijele pribor među sobom.
11. U nastavnim predmetima u kojima se koristi školski alat i pribor učenici su nakon korištenja dužni dezinficirati alat i opremu prema uputama i nadzoru predmetnog nastavnika.
12. Škola se zaključava u 7.20 za jutarnju smjenu te u 13.15 za popodnevnu smjenu, a otključava se po završetku nastave za pojedini razredni odjel, odnosno po završetku radnog vremena za djelatnike. Zabranjen je izlaz iz škole tijekom radnog vremena djelatnika, odnosno tijekom nastave učenika.
13. Svaki razredni odjel smješten je u svoju učionicu, osim u iznimnim situacijama (strani jezik i računalstvo).
14. Korištenje sanitarnih čvorova odvija se prema gravitiranju pojedinih učionica najbližem sanitarnom čvoru:
	* sanitarni čvor – prizemlje (zapad): učionice 102, 103,104, 105, 115, 118, 202, 002, 004, 005, 018, 019, 020
	* sanitarni čvor - prizemlje (istok): učionice 106, 107, 108, 109, 110, 111, 007, 008, 011, cvjećarski praktikum.
15. Na ulazu u sanitarni čvor postavljene su obavijesti o maksimalnom broju učenika koji smiju istovremeno boraviti u WC-u.
16. Korištenje kantine moguće je ukoliko dežurni učenik izradi narudžbu za svoj razred te je na početku 2. sata preda u kantinu. Krajem 2. ili 3. nastavnog sata dežurni učenik odlazi u kantinu i preuzima narudžbu. Konzumiranje hrane obavlja se u učionicama. Raspored naručivanja užine bit će objavljen naknadno.
17. Za vrijeme odmora učenici borave u učionici, a dežurni učenici dužni su voditi brigu o prozračivanju učionica, tj. otvaranju prozora. Zabranjeno je zadržavanje učenika na hodniku.
18. Nastavnici koriste odmor za pripremu nastavne opreme i materijala za sljedeći sat te se ne zadržavaju u zbornici ni u kabinetima.
19. Sukladno dogovoru s pedagoškom službom pojedini satovi mogu se održati na otvorenom ukoliko vremenske prilike dozvoljavaju.
20. Nastava TZK-a održava se na otvorenom kada to vremenske prilike dozvoljavaju. U zatvorenom prostoru koristi se školska teretana i učionica 202 za vježbe, kao i sportska dvorana Graditeljske škole.
21. Svi sastanci kolegijalnih tijela održavaju se online, a samo iznimno fizički u školi uz dozvolu ravnatelja škole.
22. Svi učenici i nastavnici dužni su nositi maske u školskim prostorima uz mogućnost da nastavnici dozvole boravak učenika na nastavnom satu bez maske u učionicama u kojima je osiguran razmak između učenika veći od 2 metra.
23. Na ulazu u školu nalazi se dežurni nastavnik ili spremačica/domar koji evidentiraju i mjere temperaturu stranim osobama koje ulaze u školu.
24. Svi članovi kolektiva dužni su održavati međusobni razmak od minimalno 1.5 metra.
25. Izdavanje potvrda učenicima odvija se putem elektroničke pošte gospodarska.referada@gmail.com

NAPOMENA: SVI UČENICI, DJELATNICI I STRANE OSOBE DUŽNI SU SE PRIDRŽAVATI UPUTA DEFINIRANIH U OVOM PROTOKOLU U SVRHU ZAŠTITE I SPREČAVANJA ŠIRENJA VIRUSA COVID-19.